2013 m. balandžio 25 d. Teisingumo Teismo (ketvirtoji kolegija) sprendimas byloje Europos Komisija prieš Suomijos Respubliką
(Byla C-74/11)
(Valstybės įsipareigojimų neįvykdymas - Apmokestinimas - Direktyva 2006/112/EB - 9 ir 11 straipsniai - Nacionalinės teisės aktas, kuriuo leidžiama įtraukti neapmokestinamus asmenis į asmenų grupę, kuri gali būti laikoma vienu PVM apmokestinamuoju asmeniu, ir apriboti galimybę sudaryti tokią grupę tik finansų ir draudimo sektoriaus įmonėms)
Proceso kalba: suomių
Šalys
Ieškovė: Europos Komisija, atstovaujama I. Koskinen ir D. Triantafyllou
Atsakovė: Suomijos Respublika, atstovaujama H. Leppo, J. Heliskoski ir S. Hartikainen
Atdakovės pusėje įstojusios į bylą šalys: Čekijos Respublika, atstovaujama M. Smolek ir T. Müller, Danijos Karalystė, atstovaujama C. Vang, Airija, atstovaujama D. O'Hagan, padedamo SC G. Clohessy ir BL N. Travers, Švedijos Karalystė, atstovaujama A. Falk ir S. Johannesson, Jungtinė Didžiosios Britanijos ir Šiaurės Airijos Karalystė, atstovaujama H. Walker, padedamo QC M. Hall
Dalykas
Valstybės įsipareigojimų neįvykdymas - 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1 ir klaidų ištaisymas OL L 335, 2007 12 20, p. 60) 9 ir 11 straipsnių pažeidimas - Nacionalinės teisės aktas, kuriuo leidžiama įtraukti neapmokestinamus asmenis į PVM grupę ir apriboti PVM grupių įregistravimo sistemą tik finansų ir draudimo paslaugų teikėjais.
Rezoliucinė dalis
Atmesti ieškinį.
Priteisti iš Europos Komisijos bylinėjimosi išlaidas.
Čekijos Respublika, Danijos Karalystė, Airija, Švedijos Karalystė bei Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.
____________
1 - OL C 113, 2011 4 9.